ELŐTERJESZTÉS

**Szombathely Megyei Jogú Város Közgyűlésének 2019. december 19-i ülésére**

**Egyéb személyi ügyek**

I. Szombathelyi Parkfenntartási Kft. ügyvezetője

A Tisztelt Közgyűlés a 279/2018. (X.25.) Kgy. sz. határozatában a Szombathelyi Parkfenntartási Kft. ügyvezetőjének 2018. december 12. napjától 2019. december 31. napjáig tartó időtartamra Kiss Dávidot választotta meg munkaviszony keretében, havi bruttó 600.000,- Ft díjazás ellenében. Mivel a megbízás 2019. december 31-én lejár, így dönteni szükséges a tisztség betöltéséről.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása, valamint az aj) alpontja értelmében a társasági szerződés (alapító okirat) módosítása tárgyában.

Az ügyvezető személyére, a megbízás időtartamára, valamint a bérezésre vonatkozó javaslatot a Közgyűlésen szóban ismertetem.

II. Haladás Sportkomplexum Fejlesztő Nonprofit Kft. könyvvizsgálója

A Haladás Sportkomplexum Fejlesztő Nonprofit Kft. könyvvizsgálója Gáspárné Farkas Ágota. A megbízatás lejáratának időpontja **2019. december 31**., díjazása bruttó 100.000.-Ft/hó.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont ag) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, a Közgyűlés jogosult dönteni a könyvvizsgáló megválasztása és díjazásának megállapítása, valamint az aj) alpontja értelmében a társasági szerződés (alapító okirat) módosítása tárgyában.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) pontja értelmében a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A könyvvizsgáló személyére, valamint a díjazására vonatkozó javaslatot a felügyelőbizottság javaslatának ismeretében a Közgyűlésen szóban ismertetem.

Kérem a Tisztelt Közgyűlést, hogy az előterjesztést megtárgyalni, és a határozati javaslatokban foglaltak szerint dönteni szíveskedjék.

**Szombathely, 2019. december 11.**

 **/: Dr. Nemény András :/**

**I.**

**Határozati javaslat**

**……/2019. (XII.19.) Kgy. sz. határozat**

1./ A Közgyűlés úgy határozott, hogy a **Szombathelyi Parkfenntartási Kft.** ügyvezetőjének 2020. január 1. napjától …………….. terjedő időtartamra …………………………-t választja meg munkaviszony keretében, havi bruttó …………………..díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

2./ A Közgyűlés felkéri a polgármestert, hogy az 1./ pontban megválasztott ügyvezető munkaszerződését aláírja.

3./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős**: Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője)

**Határidő**: 1. pont: azonnal

 2.-3. pont: 2019. december 31.

**II.**

**Határozati javaslat**

**……/2019. (XII.19.) Kgy. sz. határozat**

1./ A Közgyűlés a Haladás Sportkomplexum Fejlesztő Nonprofit Kft. könyvvizsgálójának 2020. január 1. napjától 2024. december 31. napjáig terjedő határozott időtartamra havi ………………….. + ÁFA Ft díjazás ellenében ………………………..-t választja meg. A Közgyűlés felhatalmazza az ügyvezető igazgatót, hogy a könyvvizsgálóval a megbízási szerződést kösse meg.

2./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős**: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

 Jagodits Rómeó, a társaság ügyvezetője)

**Határidő**: 1. pont: azonnal

 2. pont: 2019. december 31.